LIETUVOS RESPUBLIKOS SOCIALINĖS APSAUGOS IR DARBO MINISTRO

ĮSAKYMAS

**DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2004 m. GRUODŽIO 31 d. ĮSAKYMO Nr. A1-302 „DĖL PROFESINĖS REABILITACIJOS PASLAUGŲ POREIKIO NUSTATYMO KRITERIJŲ APRAŠO IR PROFESINĖS REABILITACIJOS PASLAUGŲ TEIKIMO BEI FINANSAVIMO TAISYKLIŲ PATVIRTINIMO“ PAKEITIMO**

2009 m. liepos 17 d. Nr. A1-461

Vilnius

Pakeičiu Profesinės reabilitacijos paslaugų teikimo bei finansavimo taisykles, patvirtintas Lietuvos Respublikos socialinės apsaugos ir darbo ministro 2004 m. gruodžio 31 d. įsakymu Nr. A1-302 „Dėl Profesinės reabilitacijos paslaugų poreikio nustatymo kriterijų aprašo ir Profesinės reabilitacijos paslaugų teikimo bei finansavimo taisyklių patvirtinimo“ (Žin., 2005, Nr. [6-163](https://www.e-tar.lt/portal/lt/legalAct/TAR.C0890374F8E9), Nr. [70-2542](https://www.e-tar.lt/portal/lt/legalAct/TAR.0BA3F8B25C2F); 2006, Nr. [86-3372](https://www.e-tar.lt/portal/lt/legalAct/TAR.923032F42670); 2009, Nr. [26-1042](https://www.e-tar.lt/portal/lt/legalAct/TAR.EAD1F67E68D1)):

1. Išdėstau 30.2 punktą taip:

„30.2. asmuo laikinai nedarbingas dėl ligos ar šeimos nario slaugos ilgiau kaip 60 kalendorinių dienų per dalyvavimo profesinės reabilitacijos programoje laikotarpį.“

2. Išdėstau 35.4.2 punktą taip:

„35.4.2. sumoka profesinės reabilitacijos paslaugas teikiančiai įstaigai už asmens apgyvendinimą pagal pateiktą sąskaitą faktūrą, bet ne daugiau kaip 20 procentų bazinės socialinės išmokos dydžio už vieną parą; likusią dalį išlaidų už apgyvendinimą sumoka pats asmuo.“

3. Išdėstau 35.5 punktą taip:

„35.5. sumoka profesinės reabilitacijos paslaugas teikiančiai įstaigai už asmens maitinimą pagal pateiktą sąskaitą faktūrą, bet ne daugiau kaip 15 procentų bazinės socialinės išmokos dydžio už vieną darbo dieną; likusią dalį išlaidų už maitinimą sumoka pats asmuo.“

Laikinai einantis

socialinės apsaugos ir darbo

ministro pareigas Rimantas Jonas Dagys